《赠钱氏孙端静师》
宋代·杨杰

凤皇锵锵出丹山，览辉金阙振羽翰。箫韶九奏动天地，苑囿何羽无琅玕。

故山惟有千年鹤，海上芝田随饮啄。朝市纷华了不知，逍遥常在云林阁。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。